18 Ba bangwe ke baromiwa bao ba hlankelago kudu ditšhemong tšeo go tšona batho ba bantši ba moo ba tla holwago ke tlwaetšo e kgethegilego yeo ba e neilwego. Ofisi ya lekala e nyakela baromiwa madulo a itekanetšego le go ba nea moneelo o itšego gore ba kgone go iphediša. Ba bangwe bao ba hlankelago dinageng dišele ba abelwa go hlankela ofising ya lekala goba go thuša ka go agwa ga meago ya makala, diofisi tša bofetoledi, Diholo tša Kopano goba Diholo tša Mmušo. Ba newa dijo, madulo le dinyakwa tše dingwe. Go swana le ditho tša lapa la Bethele, le bona ba ba gona dibokeng ka mehla le go tšea karolo bodireding lefelong leo ba hlankelago go lona, ka gona ke tšhegofatšo go rena ka ditsela tše dintši. Polelo ya go ithuta le go ruta - ke polelo ya go dirišwa kudu go ithuta le go ruta go go rilego. Baithuti ba bangwe ba itemogela go ithuta le go rutwa ka polelo ya go tlaleletša, ke gore e sego polelo ya ka gae.